Diari Oficial de la Generalitat Valenciana


Sumari del DOGV 2471, del 16-03-1995 (1995/834140)

RESOLUCIÓ de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria de promoció industrial.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2471

Data del DOGV
:   16-03-1995

Secció del DOGV
:   ALTRES DISPOSICIONS

Número del document
:   1995/834140


Data del document
:   23-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria de promoció industrial.   
Una de les principals tasques de l'administració pública consisteix a promoure el desenvolupament econòmic de la societat,i el sector industrial és un dels seus principals motors i la promoció industrial, per tant, un element indispensable per aconseguir majors taxes de creixement.  
Dins de les mesures de promoció ocupa un lloc estratègic posar a disposició de les empreses una àmplia gama de serveis tècnics a través del desenvolupament d'una sèrie d'infraestuctures de suport que els ajuden a millorar la seua competitivitat, que d'altra manera els seria difícilment accesibles si tenim en compte la dimensió de les nostres empreses.  
En aquesta mateixa línia, és fonamental potenciar el disseny i la moda amb vista a la seua incorporació com a valor afegit al producte final, que en permet una millor adaptació a les exigències del mercat.  
L'Institut de la Mitjana i Petita Indústria de la Generalitat Valenciana (IMPIVA), vol donar a les empreses d'aquesta Comunitat un suport decidit en aquestes matèries, i és per això que amb data 5 de desembre de 1994, el Comité de Direcció va aprovar els plans d'actuació de l'Institut per a 1995, i facultà el president de l'IMPIVA per al desenvolupament dels programes d'ajudes emmarcats en els distints Plans d'actuació.  
Amb aquesta virtut, resolc:  
Article primer. Objecte i naturalesa de les ajudes  
D'acord amb les bases dels distints programes que s'estableixen en l'annex I d'aquesta resolució, es convoca la concessió d'ajudes per a:   
- El desenvolupament d'infrastructures de suport a la indústria, com són els instituts tecnològics o els centres europeus d'empreses innovadores (CEEI), sense excloure qualsevol altra entitat pública o privada que contribuesca a millorar el nivell tecnològic de les empreses de la Comunitat Valenciana.  
- El suport a entitats de promoció del disseny i de la moda sense fi de lucre, com també l'estímul a la incorporació de tècniques de desenvolupament de producte en les empreses amb la finalitat de millorar l'adaptació dels productes fabricats per la indústria valenciana als mercats.  
Les ajudes que podran concedir-se a l'empara d'aquesta resolució consistiran en subvencions a fons perdut en funció del cost elegible del projecte.   
Article segon. Línies i dotació pressupostària  
1. El finançament inicial de les ajudes previstes en aquesta Resolució es realitzarà conforme el crèdit pressupostari disponible a càrrec de la secció, línia i import global que a continuació s'esmenta:  
Secció 11:  
 Codi línia Denominació línia Import (PTA)  
 4,03 Promoció industrial 5.112.634.892  
 7,03 Promoció industrial 546.290.768  
2. Les ajudes expressades compten amb finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana 1994-1999 i de la iniciativa comunitària RETEX, així com d'altres possibles fons, i seran aplicables les disposicions que regulen els fons europeus i la normativa europea sobre ajudes d'estat.   
Article tercer. Beneficiaris  
En funció del que s'estableix en els distints programes esmentats en l'annex I, podran acollir-se a aquestes ajudes els projectes presentats per empreses industrials i editores de dissenys, universitats, instituts tecnològic, centres europeus d'empreses innovadores i entitats i institucions sense fi de lucre.  
La relació de sectors esmentats en l'annex III no té caràcter excloent, excepcionalment podran tenir-se en compte altres activitats o serveis relacionats amb la indústria que no hi són inclosos.   
Article quart. Sol·licituds  
1. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, encara que s'admetran a tràmit aquelles presentades posteriorment a la data de finalització dels programes de l'exercici 1994 l'objecte de sol·licitud de la qual puga emmarcar-se en alguna de les actuacions previstes en aquesta resolució. Aquesta convocatòria finalitzarà el 15 de desembre de 1995, excepte per al Programa de Promoció del Disseny i de la Moda (línia empreses), en aquest cas el termini de presentació de sol·licituds acabarà el 31 de març de 1995.  
2. S'estableix com a requisit indispensable que la sol·licitud s'haja presentat amb anterioritat a la realització del projecte.  
3. Les sol·licituds, amb la documentació expressada en l'annex II-apartat 1- adjuntada, hauran de formalitzar-se segons els models que es proporcionaran a l'IMPIVA (plaça de l'Ajuntament, 6, València), als Serveis Territorials d'Indústria i Energia d'Alacant (carrer Churruca, 6), i Castelló de la Plana (carrer Cavallers, 8) i a la delegació de l'IMPIVA a Alacant (avinguda de Miriam Blasco, cantó carrer Olimpo, platja de Sant Joan). Una vegada emplenades, les sol·licituds es presentaran en qualsevol d'aquestes adreces.  
4. L'IMPIVA podrà sol·licitar de l'interessat la seua compareixença o la presentació dels documents o la informació que considere necessària per a l'estudi, supervisió, certificació o inspecció del projecte.  
5. A fi de facilitar l'assoliment dels objectius d'aquesta resolució, l'IMPIVA podrà translladar les sol·licituds a altres convocatòries en virtut de convenis amb altres administracions o entitats.  
Article cinqué. Resolució de les sol·licituds  
1. Per avaluar els projectes presentats es constituiran comités d'avaluació nomenats pel president de l'IMPIVA, que tindran com a funció principal l'aprovació de barems dels distints programes d'acord amb els criteris de valoració establit, i l'avaluació de les sol·licituds rebudes. Vista l'acta del comité d'avaluació, el director general de l'IMPIVA elevarà proposta al president de l'IMPIVA qui dictarà resolució de concessió d'ajudes.  
2. L'avaluació tècnico-econòmica dels projectes presentats podrà ser objecte d'assessorament extern mitjançant contractació.  
Article sisé. Termini de resolució  
El termini màxim per a resoldre les sol·licituds serà de sis mesos comptats a partir de l'acabament del termini de presentació. Si la documentació exigida en cada programa no estigués completa, el termini es computarà a partir del dia de la seua correcta presentació. Transcorregut el termini establit sense que s'haja dictat resolució, s'entendrà desestimada la sol·licitud de concessió d'ajudes.  
Article seté. Acumulació d'ajudes  
1. L'import màxim d'ajuda s'estableix en els programes que figuren en l'annex I.  
2. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part que en correspon a cada un. Cap projecte acollit a aquesta resolució podrà rebre altres ajudes amb la mateixa finalitat, qualsevol que siga l'òrgan o l'administració que les concedesca, excepte les ajudes que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim establit per a cada cas en els distints programes d'ajuda o en la legislació autonòmica, estatal o europea que siga d'aplicació.  
3. El beneficiari haurà de comunicar, en qualsevol moment de la vigència de l'expedient, altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
4. A fi de potenciar els efectes d'aquesta resolució, l'IMPIVA es reserva el dret a subscriure convenis de col·laboració amb altres entitats en execució de la política industrial.  
Article vuité. Obligacions del benficiari  
1. La comunicació de la concessió d'ajudes i la consegüent tramitació del pagament d'aquestes, portarà a sobre el compliment per part dels beneficiaris de les obligacions establides en l'annex II -apartat 2-.  
2. Es faculta el director general de l'IMPIVA per a la fixació dels terminis per a la presentació de justificants.  
3. La concessió d'ajudes a projectes de caràcter plurianual estarà condicionada per als exercicis posteriors a l'existència d'un programa d'ajudes que empare les accions objecte de subvenció, a la disponibilitat pressupostària de l'IMPIVA i al compliment de les obligacions imposades al beneficiari amb motiu de la concessió.  
Article nové. Pagament anticipat de subvencions  
1. Amb anterioritat a la data fixada per a la presentació de la documentació justificativa de la realització del projecte, l'IMPIVA podrà anticipar el pagament de la subvenció prèvia presentació d'aval pel beneficiari a fi de garantir el compliment de les seues obligacins.  
2. Els percentatges d'ajuda anticipada seran amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que pogués aprovar-se per acord del Govern Valencià.  
Article deu. Mesures de garantia i inspecció  
L'IMPIVA, per si mateix o a través d'òrgan o entitat que designe, podrà en tot moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les dutes a terme per les unitats del Fons Europeu de Desenvolupament Regional (FEDER).  
Article onze. Incidències  
L'incompliment de qualsevol de les obligacions imposades al beneficiari, així com la infracció d'algun del seus punts, originarà la incoació del corresponent expedient de revocació de l'ajuda concedida.  
Article dotze. Normativa aplicable  
Les ajudes exposades en aquesta resolució es concediran en el marc del que disposa l'Ordre de 13 de gener de 1995 de la Conselleria d'Indústria, Comerç i Turisme sobre concessió d'ajudes en matèria d'indústria i energia, la Llei 13/1994, de 31 de desembre, de Pressupostos de la Generalitat Valenciana per a 1995, i altra normativa que siga d'aplicació.  
Article tretze  
S'autoritza el director general de l'IMPIVA a dictar les resolucions que requeresca l'aplicació i el desenvolupament del que disposa aquesta resolució.  
València, 23 de gener de 1995.- El conseller d'Indústria, Comerç i Turisme i president de l'IMPIVA: Martín Sevilla Jiménez.  
ANNEX I  
Pla de Promoció del Disseny i de la Moda  
Programa de Promoció del Disseny i de la Moda  
- Línia empreses -  
Les ajudes d'aquest programa procedents del Pla Nacional de Promoció del Disseny Industrial, que es gestionen per l'IMPIVA en virtut del conveni signat en el marc de la iniciativa PYME de Desenvolupament Industrial, entre el Ministeri d'Indústria i Energia i la Conselleria d'Indústria, es concediran d'acord amb les disposicions establides en l'Ordre Ministerial de 3 de juny de 1992 sobre concessió de subvencions del PPDI.  
Aquelles sol·licituds que no puguen acollir-se a aquest Pla per estar explícitament excloses en aquestes disposicions, estaran condicionades a la disponibilitat de recursos propis per part de l'IMPIVA i subjectes a les limitacions establides en els seus programes. Per a aquests projectes, els criteris d'avalucació sseran els mateixos que els aplicats en el Pla, i les ajudes no hi podran superar les fixades.  
Objectiu general  
Millorar l'adaptació dels productes fabricats per la indústria valenciana als mercats, mitjançant la utilització de sistemes de desenvolupament de nous productes i redisseny dels ja existents que incorporen els coneixements i tècniques de disseny a través de procediments estructurats.   
Actuacions susceptibles de suport  
Accions escomeses per empreses, destinades a aconseguir la incorporació, el desenvolupament i la integració de les tècniques de disseny en la gestió empresarial i el desenvolupament de productes.  
A tall d'orientació i sense excloure, aquestes accions susceptibles de suport poden concretar-se en:  
- Realització d'auditories o diagnòstics de producte.  
- Realització d'auditories, diagnòstics i estudis sobre sistemes de gestió de disseny.  
- Realització de projectes de disseny i desenvolupament de nous productes o millora del ja existents.  
- Realització de projectes per a la millora d'elements de comunicació, disseny d'envasos i embalatges, imatge corporativa i de marca.  
- Consolidació i ampliació d'unitats de D+D, Disseny i Desenvolupament de producte, en empreses.  
Beneficiaris  
Empreses industrials i editores de disseny instal·lades en la Comunitat Valenciana, dedicades a alguna de les activitats que figuren en la relació de possibles beneficiaris de l'annex III.  
Per a propostes aprovades en el marc del Pla de Promoció del Disseny Industrial les limitacions que s'estableixen són:  
- Dimensió màxim d'empresa de 250 treballadors.  
- Volum de negoci inferior a 20 M ecus.  
- No existència de participació superior a un terç d'una gran empresa o diverses, llevat de si es tracta d'una empresa pública d'inversió o una empresa de capitals de risc.  
Ajudes  
Subvencions de fins al 50% del cost elegible del projecte.  
En cas d'auditories de disseny aquest percentatge màxim serà del 75%  
Per a concessió d'ajudes del PPDI, la limitació d'ajudes imposades en l'ordre és:  
- Subvenció màxima 50.000 ecus en un període de tres anys.   
- La quantia màxima serà de 200.000 ecus en cas d'empreses de menys de 150 treballadors i volum de negoci inferir a 15.000 ecus.  
- Per a auditories de disseny el límit s'estableix en 750.000 pessetes.  
Els projectes podran tenir altres fonts complementàries de finançament, però el percentatge total d'ajuda als projectes acollits al Pla no podrà superar els indicats en aquest apartat.  
Costos elegibles  
Del conjunt de despeses i inversions previstes en el projecte presentat, els conceptes susceptibles de suport sobre els quals s'aplicarà l'ajuda són els següents:  
- Serveis externs  
- Sistemes informàtics de disseny i elements de mesura i anàlisi  
Per a propostes aprovades en el marc del Pla de Promoció del Disseny Industrial, gestionades per l'IMPIVA a través de la iniciativa PYME, també es consideraran altres costos no relacinats però completats en el PPDI. A tall d'orientació i sense excloure: Despeses de personal directament vinculat al projecte. Maquetes i prototips. Motlles i matrius. Registres i patents.   
Criteris de valoració  
Els projectes presentats seran valorats atenent:  
- Qualitat del projecte, avaludada a través de la incidència en els models de gestió de desenvolupament de producte de l'empresa, coherència en l'estructuració del projecte i avinença amb les necessitats de l'empresa.   
- Viabilitat econòmico-financera, analitzant les expectatives de rendibilitat del projecte i la capacitat de l'empresa de sostenir-lo.  
- Adequació de l'assessor, capacitat del consultor o equip intern per a donar el servei.  
- Avinença amb les línies de la política de promoció industrial.  
Caracteristiques singulars  
Per a ajudes d'aquest programa que es basen en l'acord establit en el Marc de la Iniciativa PYME de Desenvolupament Industrial, apartat Disseny Industrial, entre el Ministeri d'Indústria i Energia i la Conselleria d'Indústria, el termini de sol·licitud s'entendrà fins el 31 d'octubre de 1995.  
Programa de Promoció del Disseny i de la Moda   
- Línia centres de promoció i entitats sense fi de lucre -   
Objectiu general  
Facilitar a centres de promoció i entitats sense fi de lucre actuacions orientades a fomentar una major adaptació dels productes fabricats per la indústria valenciana als mercats, mitjançant la utilització de sistemes de desenvolupament de nous productes i redisseny dels existents que incorporen els coneixements i les tècniques de disseny de procediments estructurats.   
Actuacions susceptibles de suport  
Accions desenvolupades per centres de promoció o entitats de promoció sense fi de lucre orientades a:  
La generació d'una infrastuctura de serveis que fomente la millora de les tècniques de desenvolupament de productes utilitzables per les empreses.  
La promoció d'una cultura empresarial que assumesca l'avanatatge competitiu que suposa per a l'empresa la incorporació de tècniques de disseny que augmenten el valor afegit del producte.  
A tall d'orientació i sense excloure, aquestes accions susceptibles de suport es poden concretar en:  
- Establiment de serveis de suport al desenvolupament de producte en entitats de promoció.  
- Establiment de serveis d'informació, assessorament, diagnòsi i avaluació en entitats de promoció.  
- Investigació aplicable a millorar tècniques de disseny i desenvolupament de producte, orientada a millorar l'oferta d'aquest tipus de serveis a empreses.  
- Realització d'accions promocionals orientades a evidenciar l'avantatge competitiu que suposa el disseny.  
- Accions formatives orientades a millorar la capacitació de gestors de producte.  
Beneficiaris  
Organismes o institucions que en els seus estatuts o fins consideren explícitament el desenvolupament del disseny o la promoció industrial i que tinguen el seu àmbit d'actuació en la Comunitat Valenciana.  
Ajudes  
Subvenció de fins el 100% del cost elegible del projecte.  
Els projectes podran tenir altres fonts complementàries de finançament, però el percentatge total d'ajuda als projectes acollits al Pla no haurà de superar els indicats en aquest apartat.  
Costos elegibles  
Del conjunt de despeses i inversions previstes en el projecte presentat, els conceptes susceptibles sobre els quals s'aplicarà l'ajuda són els següents:  
- Recursos humans.  
- Serveis externs.  
- Inversions en mobiliari i adequació de locals.  
- Equipament adequat per a la prestació de servei.  
- Altres despeses associades al projecte.  
Criteris de valoració  
Els projectes presentats seran valorats atenent a:  
- Qualitat del projecte, avaluada a través de la possibilitat d'establiment d'un servei útil a les empreses, prioritzant aquest tipus d'actuacions front a d'altres de caràcter promocional.  
- Viabilitat econòmico-finançera, analitzant les expectatives d'autofinançament del projecte.   
- Justificació de rendibilitat del projecte, avaluada a través de la relació entre cost i expectatives d'induir accions de millora.  
- Adequació proposant.  
- Avinença amb les línies de política de promoció industrial.  
Pla d'Infrastructures de Suport  
Programa de Dotació a Instituts Tecnològics  
Objectiu general  
Suport a aquestes associacions d'investigació, que apareixen com a iniciativa de la Generalitat Valenciana, a través de l'IMPIVA, en col·laboració amb les indústries del sector corresponent, destinades a afavorir la competitivitat de les indústries mitjançant la seua modernització tecnològica i la diversificació de les seues activitats.  
La col·laboració de l'IMPIVA amb els instituts tecnològics es troba reflectida en el conveni marc de col·laboració que es firma una vegada es constitueix una nova entitat; anualment s'establirà un conveni singular de col·laboració a la vista de presentació d'una memòria on es detallaran les actuacions per realitzar amb el seu suport administratiu i de personal i les inversions per a millorar els seus serveis, amb la definició del pressupost total, l'aportació sol·licitada a l'IMPIVA i les altres fonts de finançament.  
Actuacions susceptibles de suport  
La dotació als instituts tecnològics persegueix la realització per part d'aquest d'activitats innovadores i la prestació de serveis a empresa, i amb caràcter particular dels següents:  
- Tecnologia: transferència de I+D.  
- Assessorament tècnic i informació.  
- Promoció de la qualitat industrial.  
- Promoció del disseny.  
- Desenvolupament de plantes experimentals de noves tecnologies.  
- Promoció de la cooperació entre empreses.  
- Realització d'activitats de formació per a la indústria.  
Beneficiaris  
Instituts tecnològics  
Els instituts tecnològics hauran de ser entitats que tinguen la seua seu central, laboratoris principals, o almenys els seus centres de decisió a la Comunitat Valenciana, entre les finalitats dels quals estiguen les de donar suport a la millora tecnològica, productiva i de gestió dels sectors industrials, així com a la seua modernització i diversificació.  
A més dels ja constituïts, l'IMPIVA continuarà donant suport a la iniciativa de constitució, en col·laboració amb empreses i inclús universitats, de nous instituts tecnològics els fins dels quals siguen beneficiosos per a la Comunitat Valenciana.   
Tant per a ampliacions de les naus i creació de noves unitats tècniques en punts estratègics, dels instituts tecnològics en funcionament, com en els de nova creació, l'IMPIVA s'encarregarà de la compra dels terrenys i de la construcció dels edificis.   
Ajudes  
100% sobre els costos elegibles  
Costos elegibles  
- Costos de recursos humans.  
- Despeses de funcionament i altres despeses associats al projecte.  
- Despeses de contractació de serveis externs.  
- Inversions en instal·lacions, obra civil, enginyeria.  
- Inversions en maquinària, equip de producció.  
- Inversions no productives congruents o associades al projecte.  
Criteris de valoració  
- En primer lloc l'IMPIVA estudiarà la memòria presentada; l'evolució del balanç anual dels seus comptes i les auditories que se li practiquen, mitjançant la seua presència en els òrgans de govern de cada institut tecnològic; i també realitzarà un seguiment dels seus treballs mitjançant indicadors de gestió semestrals.   
- En segon lloc, i amb caràcter general es tindrà en compte:  
L'antiguitat de funcionament de l'Institut i els recursos obtinguts per aquest (quotes i serveis) de les empreses que condicionarà l'aportació de l'IMPIVA a les despeses corrents.  
Els programes anuals d'inversió s'establiran de comú acord amb l'IMPIVA.  
En casos en què l'IMPIVA concerte la realització, organització, promoció o gestió d'activitats o serveis preferents amb un institut tecnològic, l'IMPIVA assumirà el 100% els costos que se'n deriven.  
- En tercer lloc i per tal de fixar la subvenció anual definitiva, es tindran en compte els següents aspectes:  
. Efectes sobre el nivell de coneixement dels diversos sectors industrials i en particular sobre el sostre de les tecnologies disponibles.  
. Impacte de les actuacions en ordre a la modernització i diversificació del teixit industrial de la Comunitat.  
. Ampliació de la capacitat d'ofertar servei de la mateixa entitat -nous departaments, plantes pilot, constitució de delegacions o unitats tècniques- i la millora del nivell dels seus recursos humans.  
. Capacitat de generar activitat econòmica en les empreses.  
. Nombre d'empreses afectades i potencial econòmic d'aquestes.  
. Possibilitats de propiciar inversions i ocupació en el sector industrial de la Comunitat Valenciana.  
. Efecte sobre sectors auxiliars o complementaris el desenvolupament dels quals interesse potenciar.  
. Cost de la proposta comparat amb la capacitat de l'entitat proposant per a captar recursos econòmics de les empreses amb les quals es treballa  
Programa de Dotació a Entitats de Suport a la Innovació  
Objectiu general  
Suport als projectes d'entitats sense fi de lucre, públiques o privades que contribuesquen a millorar el nivell tecnològic de les empreses en general de la Comunitat Valenciana o d'un sector, província o comarca en particular.  
Actuacions susceptibles de suport  
- Realització d'estudis i investigació aplicats.  
- Activitats de divulgació, formació i informació.  
- Desenvolupament d'infrastructures de suport a la innovació.  
La col·laboració amb l'IMPIVA s'estructurarà en primer lloc mitjançant un conveni marc on s'establirà la cooperació amb l'entitat i posteriorment un conveni singular on s'especifique l'actuació concreta per a dur a terme.   
En tots els casos es detallaran les actuacions per a realitzar amb el seu suport administratiu i de personal, es definirà el pressupost total, l'aportació sol·licitada a l'IMPIVA i a les altres fonts de finançament, en una memòria o sol·licitud d'ajuda.   
Beneficiaris  
Institucions, fundacions, entitats no lucratives i agents socials.  
Ajudes  
Subvenció de fins un 100% dels costos elegibles.  
Costos elegibles  
- Cost de serveis externs.  
- Despeses associades al projecte.  
- Cost dels recursos humans  
- Inversions no productives associades o congruents amb el projecte.  
- Inversions en instal·lacions, obra civil i enginyeria.  
Criteris de valoració  
Qualitat del projecte quant a la seua contribució a la innovació o diversificació del teixit industrial valencià.  
Viabilitat econòmico-financera del projecte.  
Característiques dels proposants i de les entitats consultores contractades, si escau, per al desenvolupament del projecte.  
Avinença amb les línies de política industrial de l'IMPIVA.  
Programa de Dotació a Centres Europeus  
 d'Empreses Innovadores  
Objectiu general  
Suport als centres europeus d'empreses innovadores, impulsats per la Generalitat Valenciana a través de l'IMPIVA en les accions com a incubadores d'iniciatives empresarials de caràcter innovador, tant si es tracta de crear una nova empresa com de posar en marxa un nou projecte per part d'empreses ja existents.  
Actuacions susceptibles de suport  
Actuacions encaminades a l'assessorament per a la cració d'empreses innovadores, a l'assessorament i mediació en l'obtenció de finançament per part d'aquestes, i també totes aquelles activitats relacionades amb l'oferta de serveis i locals a les noves empreses.  
La col·laboració de l'IMPIVA amb els diferents centres europeus d'empreses innovadores s'estructurarà en tots els casos mitjançant convenis de col·laboració on es detallaran les actuacions per realitzar, el pressupost total necessari per a dur-les a terme, l'aportació sol·licitada a l'IMPIVA i altres fonts de finançament.  
Desenvolupament d'infrastructures de suport a la innovació.  
Beneficiaris  
Centre europeus d'empreses i innovació de la Comunitat Valenciana, creats o en fase de creació.  
Ajudes  
Subvenció de fins un 100% dels costos elegibles.  
Costos elegibles  
- Costos de recursos humans.  
- Despeses necessàries per al desenvolupament de les activitats abans mencionades.  
- Costos de contractació serveis externs.  
- Inversions en instal·lacions, obra civil i enginyeria.  
- Inversions no productives congruents o associades al projecte.  
Criteris de valoració  
En primer lloc l'IMPIVA estudiarà la memòria presentada; l'evolució del balanç anual dels seus comptes i les auditories que se li practiquen, mitjançant la seua presència en els òrgans de govern dels CEEIs; i també realitzarà un seguiment dels treballs amb indicadors de gestió semestrals.   
En especial es valorarà la necessitat dels recursos per al desenvolupament i la millora de l'oferta de serveis oferits pels CEEIs, per a la seua promoció i difusió de la filosofia i serveis, com també la millora del nivell dels seus recursos humans i la connexió amb les institucions públiques o privades que puguen fomentar la creació d'empreses innovadores i consegüentment la creació d'ocupació.  
L'IMPIVA podrà encarregar-se de la compra dels terrenys i edificis, i del seu equipament, destinats als centres europeus d'empreses innovadores.  
ANNEX II   
Documentació tècnica i administrativa  
1. En el moment de la sol·licitud: impres de sol·licitud normalitzat.  
1.1 Documentació administrativa:  
IAE (alta i/o últim rebut), a excepció dels particulars.  
En funció de la personalitat del sol·licitant es requerirà a més:   
A) En cas d'empreses individuals   
- Fotocòpia del NIF  
B) En cas de societats civils o comunitats de béns   
- Fotocòpia del NIF de tots es socis/comuners, etc.  
- Targeta d'identificació fiscal.  
- Escriptura de constitució i modificació, si escau.  
- Autorització de la resta dels socis/comuners a qui presenta la sol·licitud per a la realització del projecte.  
C) Societats mercantils:   
- Targeta d'identificació fiscal.  
- Escriptura de constitució i modificacions estatuàries si escau.  
- Poder actual i inscrit en el registre mercantil de qui presenta la sol·licitud.  
- Donat cas que la societat no estiga constituïda: projecte d'estatuts i dades el promotor (NIF i adreça). Aquest supòsit es vàlid solament per al Programa de Noves Activitats.  
- Donat cas que la societat no estiga inscrita: certificació de sol·licitud d'inscripció en el registre mercantil.  
D) Entitats no lucratives. Associacions i altres institucions:  
- Targeta d'identificació fiscal.  
- Estatuts de l'entitat.  
- Escriptura de poder del representant legal o acta per la qual es nomena representat de l'entitat.  
No serà necessari presentar la documentació administrativa esmentada en el punt 1.1 d'aquest annex que ja estiga en mans de l'IMPIVA per haver-se presentat en l'anterior convocatòria o en aquesta per a un altre programa, sempre que no hi haja variacions. El sol·licitant haurà de fer constar aquesta situació en la sol·licitud.  
1.2 Documentació tècnica: INAE (imprés normalitzat d'ajudes a empreses), aquells beneficiaris que no siguen empreses solament hauran de completar els apartats que els afecten.  
Memòria tècnica del projecte (segons model del programa d'ajudes corresponent).  
2. Justificacio i liquidacio:  
Una vegada comunicada al beneficiari la resolució de concessió de l'ajuda, haurà de presentar:  
2.1 Sol·licitud de pagament segons model.  
2.2 Informe final del projecte.  
2.3 Justificació  
2.3.1 El beneficiari haurà de justificar la totalitat de projecte mitjançant la presentació de factures, nòmines o justificants de pagaments de salaris.  
2.3.2 Per a que la sol·licitud de pagament siga atesa, el beneficiari haurà d'haver fet efectiu almenys el pagament d'una quantitat superior al 20% del cost del projecte, o el doble de la subvenció concedida si aquesta fos superior. El que es disposa en aquest apartat no serà d'aplicació per a les Entitats sense fi de lucre, per a les quals l'IMPIVA fixarà un règim especial.  
2.3.3 La justificació del pagament haurà de fer-se mitjançant algun algun dels següents mitjans:  
a) Si es paga al comptat, s'haurà de presentar factura definitiva i rebut del seu pagament. Si el rebut i la factura definitiva s'emeten en el mateix document, apareixerà HE REBUT amb signatura legible o que s'indique la persona que signa, i segell del proveïdor.  
Es considerarà data de l'aplicació la de la factura definitiva.  
b) Si es paga mitjançant contracte de leasing (en aquest cad haurà de ser amb opció de compra) hi haurà d'estar intervingut per fedatari públic. L'entitat presentarà el contracte de leasing o còpia d'aquest certificada per l'entitat finacera, i còpia legitimada de les factures que estiguen en el seua poder, correponents als productes adquirita, i així verificar-se que el finançament correspon precisament a aquests productes.  
Es considerarà data de l'aplicació la de la signatura del contracte de leasing.  
c) Si es realitza una importació i es garanteix mitjançant carta de crèdit irrevocable, s'aportarà còpia de la carta de crèdit i la factura definitiva.  
Es considerarà data de l'aplicació la de la factura definitiva.  
d) Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà factura definitiva i efeces vençuts i pagats.  
2. Si els ajornaments s'han documentat en lletres de canvi avalades pel ban o acceptades, la factura adjuntada a una carta del proveïdor on s'indique que disposa d'efectes (assenyalant l'import) per a fer efectiu el pagament d'aquesta factura i que els efectes estiguen acceptats o avalats pel banc.  
e) En aquells casos on existesca un contracte privat i els pagaments es realitzen ajornadament, s'hauran de presentar: el contract, en què constaran els terminis estipulats i la seua forma de pagament; la factura definitiva i els rebuts dels pagaments ja efectuats.   
En aquest cas es considerarà data de l'aplicació la de la fctura.  
f) Qualsevol altre cas, serà analitzat singularment, tenint en compte que no es considerarà acreditat el pagament pel fet de presentar extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona que emeté la factura).  
g) Les despeses de personal es justificaran mitjançant la presentació dels documents que acrediten el seu pagament o declaració jurada del representant legal que haja signat la sol·licitud si està capacitat per a fer-ho o de persona apoderada i que així ho acredite.  
2.3.4 En cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
2.4 Codi compte client (CCC): fotocòpia d'un extracte o document bancari on aparega aquest codi i el titular coincidesca amb el beneficiari de la subvenció.  
2.5 Obligacions tributàries:  
- Certificat d'Hisenda d'haver complit amb les obligacions tributàries en els dotze mesos anteriors a la data de concessió o si hi manca els següents documents:  
- Cartes de pagament de l'IMPIVA corresponents als 12 mesos anteriors a la data de sol·licitud, i l'última declaració resum anual (Models 300 i 390 respectivament).  
- Relació anual d'ingressos i pagaments als quals es refereix el Reial Decret 2.529/1986 de 5 de desembre (Model 347).  
- Retencions a compte de l'IRPF corresponents als 12 mesos anteriors i l'última declaració anual (Models 110 i 190 respectivament).  
- Pagaments a compte o fraccinats de l'impost sobre la renda de les persones físiques realitzats durant els 12 mesos anteriors a la data de sol·licitud, i l'última declaració anual (Models 130, D-100 i D-101), si el beneficiari és una empresa individual.  
- Pagaments a compte o fraccionats de l'impost sobre la renda de les persones físiques durant els 12 mesos anteriors a la data de sol·licitud i l'última declaració anual (models 130, D-100 i D-101) de cadascun dels socis/comuners, si el beneficiari és una comunitat de béns o societat civil.   
- Pagaments a compte de l'Impost sobre les societats realitzats durant els 12 mesos anteriors a la sol·licitud, i l'última declaració anual completa (models 202 i200/201 respectivament), si el beneficiari és una societat mercantil.  
2.6 Obligacions amb la Seguretat Social:  
- Certificat de Tresoreria de la Seguretat Social d'estar donat d'alta en el règim que corresponga (general, especial, autònom, etc.) i d'estar al corrent en el pagament de quotes i altres conceptes de recaptació conjunta, fins al mes anterior a la data de la concessió de la subvenció. En cas de societats, civils o comunitats de béns es requerirà certificació de cadascun dels membres que integren la societat.  
2.7 Actualització de la documentació, presentada en les fases anteriors, si escau.  
3. L'IMPIVA podrà exigir al beneficiari la presentació d'altres documents complementaaris quan així ho exigesquen les disposicions que siguen d'aplicació.  
ANNEX lll   
Relació de sectors -segons la classificació de l'impost d'activitats economiques- que poden acollir-se als programes del Pla de Promoció Indústria  
Secció 1. Activitats empresarials  
- Divisió 1: energia i aigua  
 Completa  
- Divisió 2: extracció i transformació de minerals no energètics i productes derivats. Indústria química.  
 Completa  
- Divisió 3: indústries transformadores dels metalls, mecànica de precisió  
 Completa  
- Divisió 4: altres industries manufactureres  
 Completa  
- Divisió 5: construcció  
 Completa  
- Divisió 6: comerços, restaurant i hostalatge; reparacions  
 Epígraf 612.2: exclusivament tècniques de multiplicació, propagació i reproducció d'espècies vegetals  
 Epígraf 692: reparació de maquinària industrial   
 Epígraf 677.9: altres serveis d'alimentació propis de la restauració  
- Divisió 7: transport i comunicacions  
 Grup 722: transport de mercaderies per carretera  
 Grup 754: dipòsits i magatzems generals  
 Grup 756: activitat auxiliars i complementàries del transport  
 Grup 769: altres serveis de telecomunicació  
- Divisió 9: altres serveis  
 Grup 921: serveis de sanejament de vies públiques  
 Grup 922: serveis de neteja  
 Grup 961: producció i serveis relacionats amb la cinematografia, inclòs el vídeo.